Jabarkan Gambaran keseluruhan dari Jalan Negeri Kedah K454 dalam bahasa melayu

Jalan Negeri K454 bermula sebagai kilometer sifar di Kampung Sungai Udang, di pertemuan antara K1 (Jalan Pantai Barat Kedah), berhadapan dengan Jambatan Terusan Sungai Udang dan berhampiran dengan sebuah surau bernama Surau Kampung Sungai Udang. K454 akan menuju ke barat dengan melalui kawasan pertanian sawah padi di samping sejajar dengan terusan buatan manusia, Sungai Udang yang bermuara di Selat Melaka. K454 akan melalui kawasan perkampungan tersusun, Kampung KEDA PPRT Sungai Udang, lalu tiba di penamat baratnya di Kampung Kuala Sungai Udang, berhampiran dengan bangunan Persatuan Nelayan Kawasan Yan, Masjid KEDA Sungai Udang dan Jeti Sungai Udang. Muara bagi teursan Sungai Udang terletak berdekatanya, dan diteruskan dengan jalan kampung (Jalan Perhubungan Desa; JPD) ke Kampung Permatang Serentang.

Secara keseluruhannya, kesemua jajaran Jalan Negeri K454 yang telah diwarta terletak dalam kawasan pentadbiran Mukim Yan. Bagi untuk perkhidmatan penyelanggaran jalan, K454 terletak di Zon 3 selian JKR Daerah Yan. K454 merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Yan, melalui Kerajaan Negeri Kedah. K454 dikenali sebagai Jalan Kampung Sungai Dulang dalam Sistem Maklumat Rekod-Rekod Jalan Raya Malaysia (MARRIS).